LIETUVOS RESPUBLIKOS AMBASADA PIETŲ AFRIKOS RESPUBLIKOJE

**AKTUALIOS EKONOMINĖS INFORMACIJOS SUVESTINĖ**

2023 m. vasario mėn.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2023-02-21 | Žemės ūkis Pietų Afrikoje šiais metais patirs spaudimą dėl prognozuojamo kritulių kiekio sumažėjimo. Šalyje ketverius metus iškrito daugiau nei vidutinis kritulių kiekis dėl La Niña klimato sąlygų, tačiau 2023 m. spalio mėn. La Niña turėtų pakeisti El Niño klimato tendencijos. | <https://businesstech.co.za/news/business-opinion/666689/south-african-food-producers-need-to-brace-for-drought-economist/>  |  |
| **Investicijoms pritraukti į Lietuvą aktuali informacija** |
|  |  |  |  |
| **Lietuvos verslo plėtrai aktuali informacija** |
|  | Artimiausios parodos PAR: - 2022.05.16-18 "Enlit Africa" energetikos sektoriaus paroda ir konferencija Keiptaune- 2022.05.16-19 "NAMPO Harvest Day" - didžiausia agro gamybos (industrinių agro mašinų) sektoriaus paroda PAR, organizuojama grūdų asociacijos "Grain SA"- 2023.06.27-29 „Africa Big 5“ statybų sektoriaus paroda Johanesburge- 2023.06.18-20 „Africa Big 7“ maisto ir gėrimų gamintojų paroda Johanesburge- 2023.08.03-06 "Decorex" interjero dizaino paroda Johanesburge- 2023.09.5-07 Tarptautinė automobilių pramonės paroda „Automechanika“ Expo Centre Nasrec, Johanesburge | <https://enlit-africa.com/><https://www.grainsa.co.za/pages/nampo/nampo-home><https://www.thebig5constructsouthernafrica.com/><https://www.africabig7.com/>https://www.decorex.co.za/joburg/en-gb.htmlhttps://automechanika.za.messefrankfurt.com/johannesburg/en.html |  |
| 2023-02-16 | Keiptauno populiacijai sparčiai augant, miesto valdžia planuoja didelio masto infrastruktūros plėtrą ir kitus sprendimus, atsakant į aktualiausias problemas. Paskelbtas 120 milijardų randų vertės infrastruktūros planas ateinančiam dešimtmečiui. | <https://www.dailymaverick.co.za/article/2023-02-16-mother-city-megalopolis-cape-town-prepares-for-a-massive-growth-spurt/>https://www.investcapetown.com/cape-town-launches-infrastructure-portfolio-for-economic-growth/ |  |
| 2023-02-15 | Europos Sąjungai praėjusiais metais įvedus naujas taisykles citrusinių vaisių importui į ES iš PAR, šis prekybos klausimas tapo dominuojančiu bet kokio lygio diskusijose tarp ES ir PAR valdžios. Europos Sąjungos nauji reikalavimai numato, kad PAR eksportuotojai gali įvežti citrusinius vaisius į ES tik 20 dienų atšaldę žemesnėje nei 2 laipsniai Celsijaus temperatūroje, siekiat išvengti ligos (False Codling Moth) paplitimo ES. PAR Citrusinių vaisių augintojų asociacija nurodė, kad 2023 m. gali būti prarastos daugiau nei 500 mln. randų pajamos, o norint visiškai laikytis reikalavimų, reikėtų investuoti į šaldymo technologiją beveik 1,4 mlrd. Randų. Dėl to PAR citrusinių vaisių augintojai patirs milžiniškus nuostolius. | https://www.fruitnet.com/eurofruit/south-african-citrus-calls-for-presidential-support/248329.article |  |
| 2023-02-12 | Ličio turtingos Afrikos šalys, kaip Zimbabvė ir Namibija, artimoje ateityje planuoja ne tik išgauti daugiau šios vertingos iškasenos, naudojamos elektromobilių baterijų gamyboje, bet ir investuoti į gamybinius pajėgumus, kad pridėtinė vertė liktų šiose šalyse, o ne būtų išvežta svetur.  | <https://www.news24.com/citypress/business/africa-gears-up-to-keep-more-of-the-profits-from-lithium-boom-20230212>  |  |
| 2023-02-12 | Tarptautinėje kalnakasybos parodoje „African Mining Indaba“ Keiptaune Zambija buvo giriama už skaidrius procesus, aiškią kalnakasybos teisinę bazę ir investicijoms palankų klimatą. Zambija turtinga variu, kobaltu, auksu, nikeliu ir manganu. | <https://www.dailymaverick.co.za/article/2023-02-12-copper-rich-zambia-is-a-breath-of-fresh-air-for-foreign-investors/> |  |
| 2023-02-09 | Finansavimas technologijų startuoliams PAR praėjusiais metais sumažėjo. Priešingai, Afrikos regione, pvz. Nigerijoje ir Egipte, šis sektorius sparčiai augo. 2020 m. įsikūrusi organizacija „Pietų Afrikos startuolių judėjimas“ ragina šalies vyriausybę sumažinti biurokratiją naujai besikuriantiems verslams.  | <https://www.researchprofessionalnews.com/rr-news-africa-south-2023-2-south-africa-s-tech-startup-performance-plummets/>  |  |
| **Lietuvos turizmo sektoriui aktuali informacija** |
|  |  |  |  |
| **Bendradarbiavimui MTEPI[[1]](#footnote-1) srityse aktuali informacija** |
|  |  |  |  |
| **Transportas, energetika, Lietuvos ekonominiam saugumui aktuali informacija**  |
| 2023-02-23 | Valstybinės energetikos kompanijos „Eskom“ vadovas Andre de Ruyter buvo atleistas iš pareigų anksčiau laiko (po oficialaus pareiškimo apie atsistatydinimą praeitų metų lapkričio mėn. De Ruyter turėjo dirbti iki kovo 31 d.) po to, kai interviu su PAR žiniasklaida metu apkaltino PAR aukščiausio rango politikus korupcija Eskom. De Ruyter pateikė paaiškinimą, kodėl šalis šiuo metu susiduria su elektros energijos trūkumu. Šis interviu sukėlė šoką valdančiosios partijos ANC elito tarpe. Eskom vyriausiasis finansininkas Calib Cassim paskirtas laikinuoju generaliniu direktoriumi. | [Here are the real reasons we have load shedding - De Ru... (dailymaverick.co.za)](https://www.dailymaverick.co.za/article/2023-02-26-25-years-in-the-making-the-real-reasons-we-have-rolling-blackouts-according-to-de-ruyter/?utm_source=homepageify&medium=link)<https://www.engineeringnews.co.za/article/moves-under-way-to-appoint-acting-eskom-ceo-as-de-ruyters-interview-sends-shockwaves-2023-02-23>[Gwede Mantashe unshaken by former Eskom CEO André de Ruyter's 'wild allegations' | News24](https://www.news24.com/news24/politics/government/gwede-mantashe-unshaken-by-former-eskom-ceo-andre-de-ruyters-wild-allegations-20230227)https://www.news24.com/fin24/economy/eskom-appoints-calib-cassim-as-interim-ceo-after-de-ruyters-early-exit-20230224 |  |
| 2023-02-23 | PAR finansų ministras paskelbė apie 9 milijardų randų vertės mokesčių lengvatas ir kompensacijas verslui ir namų ūkiams, siekiantiems investuoti į atsinaujinančios energijos projektus - saulės baterijas. | <https://www.engineeringnews.co.za/article/govt-aims-to-stimulate-renewables-investment-with-r9bn-in-tax-incentives-reworked-bounce-back-scheme-2023-02-22>  |  |
| **Bendra ekonominė informacija** |
| 2023-02-22 | Finansų ministras Enoch Godongwana praeitą savaitę perskaitė metinį biudžeto pranešimą, kuriame patvirtino įsipareigojimą fiskalinei drausmei. Apžvelgdamas šalies ekonominę situaciją, ministras sakė, kad praėjusiais metais ekonomikos dydis siekė 4,6 trilijono randų, kas viršijo iki pandemijos buvusį realų lygį. Tai rodo tvirtą ekonomikos atsigavimą. Pietų Afrikos ekonomika 2022 m. augo daugiau nei buvo prognozuota vidutiniojo laikotarpio biudžeto pranešime spalio mėn. ir siekė 2,5 proc. (vietoj 1,9 proc.) Tačiau vidutinės trukmės augimo perspektyvos pablogėjo: 2023 - 2025 m. realusis BVP augs vidutiniškai 1,4 proc. Biudžeto deficitas mažėja ir prognozuojama, kad sieks 4,2 proc. BVP 2022/23 m., o 2025/26 m. - 3,2 proc. Nerimą kelia didelė skola ir kasmet brangstantis jos aptarnavimas: dėl valstybinės energetikos kompanijos „Eskom“ skolos perėmimo vyriausybės skola stabilizuosis ties aukštesniu – 73,6 proc. BVP – lygiu ir trimis metais vėliau 2025–2026 m. nei prognozuota spalio mėn.Šiais metais svarbiausias dėmesys skirtas šalies energetinei krizei suvaldyti. Elektros energijos trūkumas įvardijamas kaip pagrindinis šalies ekonominės plėtros stabdys. Ministras paskelbė apie daugiau nei pusės energetikos kompanijos „Eskom“ skolos padengimą su griežtomis sąlygomis kompanijos veiklai. Numatytos paskatos priemonės verslui ir fiziniams asmenims, siekiantiems gaminti atsinaujinančią elektros energiją: verslui bus padidintos neapmokestinamos pajamos, o asmenys gaus iki 25% kompensaciją už naujai instaliuotas saulės baterijas. Nors šios priemonės sveikintinos, tačiau, kiek jos pagreitins ir palengvins atsinaujinančios energetikos plėtrą šalyje, pasimatys iš jų įgyvendinimo modalumų. Apie naujus mokesčius nebuvo paskelbta. Covid pandemijos metu įvestos papildomos pašalpos pratęstos dar vieneriems metams. Apie kontroversiškai vertinamą universalią minimalių pajamų pašalpą (Universal Basic Income Grant) nebuvo kalbėta. Daugiausia kritikos ministras sulaukė dėl to, jog dėmesio neskyrė ekonomikos augimui taip reikiamų struktūrinių reformų įgyvendinimo finansavimui. | <https://businesstech.co.za/news/government/666711/south-africas-2023-budget-in-a-nutshell/> <https://www.engineeringnews.co.za/article/mixed-reactions-to-godongwanas-budget-speech-2023-02-23><https://www.gov.za/speeches/minister-enoch-godongwana-2023-budget-speech-22-feb-2023-0000> |  |
| 2023-02-24 | Nepaisant PAR vyriausybės konkrečių žingsnių atliepti rekomendacijas, PAR įtraukta į pilkąjį FATF (Financial Action Task Force) sąrašą. Tai smūgis PAR tarptautinei reputacijai. Rezervų bankas perspėjo, kad įtraukimas į pilkąjį sąrašą gali turėti plataus masto pasekmių šalies finansų sistemai. | [It’s official — South Africa fails to avoid greylisting... (dailymaverick.co.za)](https://www.dailymaverick.co.za/article/2023-02-24-its-official-south-africa-fails-to-avoid-greylisting/?token=MEdjczVNYUpZeFBuZmN2SkdvQUJXQzEzdXZQQmsrLzkxaDlwS25ZUUNoWGdIeXlZSmF3MEVJYnBJV01NYXRhRE92blBDL3hrU3BxbzEwMm9jUjk0clJtOHdEbGFSM3RRaGp4Z1NhWnBhQ0NqaGFEOENMdzlRVkRCbGE3TkFlZVk=&utm_medium=email&utm_campaign=Afternoon%20Thing%2024%20February&utm_content=Afternoon%20Thing%2024%20February+CID_c89c0309c77378a8c2980830955e19b7&utm_source=TouchBasePro&utm_term=South%20Africa%20gets%20greylisted) |  |
| 2023-02-28 | Statistikos departamento duomenimis nedarbo lygis šalyje ketvirtąjį ketvirtį iš eilės mažėjo ir šiuo metu siekia 32,7 % nuo piko metu buvusio 35,3% 2021 m. | <https://www.engineeringnews.co.za/article/south-african-unemployment-rate-drops-for-fourth-consecutive-quarter-2023-02-28>  |  |
| **Kita ekonominiam bendradarbiavimui aktuali informacija** |
|  |  |   |  |

AKTUALU:

* Visa informacija apie vykdomus viešuosius pirkimus PAR yra prieinama internete - <http://www.etenders.gov.za/>
* Įmonėms norinčios dalyvauti viešųjų pirkimų konkursuose rekomenduojama užsiregistruoti centrinėje tiekėjų duomenų bazėje (CSD) - <https://secure.csd.gov.za/>

**Botsvanos eksportuotojų duomenų bazė** - <https://www.gobotswana.com/botswana-export-ready-database>

Parengė: LR ambasados Pietų Afrikos Respublikoje trečioji sekretorė Inga Stankaitė, tel. +27127609002, el.p. inga.stankaite@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)